open-index/open-wikipedia-markdown huggingface dataset:
טקס פרסי לורנס אוליבייה 2020

**טקס הענקת [[פרס אוליבייה|פרסי לורנס אוליבייה]] לשנת 2020** נערך ב-25 באוקטובר 2020 בלונדון פלדיום בהנחיית ג'ייסון מנפורד.

הטקס היה אמור להיערך ב-5 באפריל 2020 ברויאל אלברט הול, אבל בוטל בשל מגפת הקורונה.

## זוכים ומועמדים
שמות המועמדים הוכרזו ב-5 במרץ 2020.

## הפקות עם מועמדויות וזכיות מרובות
ההפקות הבאות זכו במספר פרסים:
* 3: *& Juliet*, "אוון הנסן היקר", "אמיליה"
* 2: "מותו של סוכן", *Leopoldstadt*, "מרי פופינס", *Present Laughter*

ההפקות הבאות היו מועמדות למספר פרסים:
* 9: *& Juliet*
* 8: "כנר על הגג"
* 7: "אוון הנסן היקר"
* 6: "מרי פופינס"
* 5: "סיראנו דה ברז'ראק", "מותו של סוכן", "רוסמרהולם"
* 4: *Present Laughter*, "הדוד וניה"
* 3: "אמלי", "אמיליה"
* 2: *A Very Expensive Poison*, *Berenice*, *The Doctor*, "אוויטה", "פליבג", "יוסף וכתונת הפסים המשגעת", *Leopoldstadt*, *Noye's Fludde*, *The Ocean at the End of the Lane*, *Waitress*

## קישורים חיצוניים
* 

## הערות שוליים

קטגוריה:טקסי פרס אוליבייה
קטגוריה:2020 בממלכה המאוחדת
Buy My Love

**Buy My Love** (בעברית: **קנה את אהבתי**) הוא סינגל שהוקלט על ידי הזמרת-יוצרת האמריקאית וינטר גורדון, מתוך אלבום הבכורה שלה, *[[With the Music I Die]]*. השיר יצא לאור ב-22 באוגוסט 2011, על ידי חברת התקליטים ביט ביט רקורדס, כסינגל השלישי מתוך האלבום.

השיר הגיע למקום ה-18 במצעד הדאנס האוסטרלי.

## רקע וכתיבה
השיר נכתב על ידי אקסוול, וינטר גורדון וניקול מורייה והופק על ידי אקסוול גם כן. השיר זכה להצלחה רבה בארצות הברית, תוך שהגיע למקום השני במצעד שירי הדאנס קלאב, ואף דורג במקום ה-48 במצעד סוף השנה של בילבורד שפורסם ב-2012.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון אלף השמעות.

## וידאו קליפ
הקליפ הועלה לראשונה לרשת ב-8 בספטמבר 2011. הוא מראה את גורדון בתקופת שנות ה-80 של המאה העשרים, כשהיא יוצאת לקניות עם החברה שלה.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי וינטר גורדון
קטגוריה:שירי מוזיקת האוס אמריקאיים
Til Death

**Til Death** (בעברית: **עד המוות**) הוא סינגל שהוקלט על ידי הזמרת-יוצרת האמריקאית וינטר גורדון, מתוך אלבום הבכורה שלה, *[[With the Music I Die]]*. השיר יצא לאור ב-15 באפריל 2011, על ידי חברת התקליטים ביט ביט רקורדס, כסינגל השני מתוך האלבום.

השיר הגיע למקום הרביעי במצעד הדאנס האוסטרלי.

## רקע וכתיבה
השיר נכתב על ידי וינטר גורדון, טום נוויל וקולין פיצפטריק והופק על ידי טום נוויל. איגוד תעשיית ההקלטות האוסטרלי העניק לשיר את תואר הזהב, על מכירות של למעלה מ-35,000 עותקים, דבר שהופך אותו לאחד משיריה המצליחים ביותר של גורדון במדינה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 אלף השמעות.

## וידאו קליפ
עבור השיר צולמו שני וידאו קליפים; האחד עבור גרסתו המקורית של השיר, בעוד השני יצא עבור גרסת הרמיקס שלו שנעשתה על ידי פארק דנזל. הקליפ מציג את וינטר ואת החברים שלה כשהם מתים, תוך שבמהלכו ניתן לראותם כשהם קמים לתחייה והמוזיקה מתנגנת.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים שנכתבו על ידי וינטר גורדון
קטגוריה:שירי מוזיקת האוס אמריקאיים
Bishop Briggs - EP

**Bishop Briggs - EP** (בעברית: **בישופ בריגס - מיני-אלבום**) הוא המיני-אלבום השני של הזמרת-יוצרת הבריטית בישופ בריגס. המיני-אלבום יצא לאור ב-21 באפריל 2017 על ידי חברת התקליטים איילנד רקורדס. מתוך המיני-אלבום יצאו שלושה סינגלים בסך הכול.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים באנגלית
קטגוריה:מיני-אלבומי חברת איילנד רקורדס
טטה (כדורגלן)

**מטאוס קרדוזו למוש מרטינש** (בפורטוגזית: **Mateus Cardoso Lemos Martins** ידוע בכינויו **טטה** (**Tetê**); נולד ב-15 בפברואר 2000) הוא כדורגלן ברזילאי, המשחק בעמדת הקשר בפנאתינאיקוס.

## קריירה
טטה שיחק במועדון הנוער של גרמיו. ב-2019 הצטרף לשחטאר דונצק מאוקראינה ששילמה עבורו כ-15 מיליון אירו. את הופעת הבכורה שלו בליגת העל האוקראינית ערך באפריל 2019 מול זוריה לוהנסק, הוא כבש לראשונה במאי אותה שנה בתיקו 1-1 מול דינמו קייב. הוא זכה עם דונצק בדאבל וסיים עם שני שערי ליגה ושני שערים בגביע. בעונת 2019/2020 זכה עם דונצק באליפות נוספת, הוא כבש 8 שערים בליגה במהלך העונה וכן שיחק עם דונצק בליגת האלופות בה כבש במשחק מול דינמו זאגרב ובליגה האירופית. בעונת 2020/2021 בליגת האלופות כבש ובישל בניצחון 2–3 על ריאל מדריד.

ב-31 במרץ 2022, לאחר השהתה של הליגה האוקראינית בעקבות הפלישה הרוסית לאוקראינה, הושאל טטה באולימפיק ליון. בהופעת הבכורה ב-3 באפריל גם כבש שער בכורה בניצחון 2–3 על אנז'ה.

ב-29 בינואר 2023 הושאל ללסטר סיטי עד לסוף העונה. ב-8 בפברואר כבש שער בבכורה בניצחון 4-2 על אסטון וילה.

ב-10 באוגוסט 2023 חתם טטה לארבע שנים בגלאטסראיי.

ב-25 ביולי 2024 חתם טטה לארבע שנים בפנאתינאיקוס.

טטה היה חבר נבחרת ברזיל עד גיל 20 במהלך אליפות אמריקה הדרומית בכדורגל עד גיל 20 2019.

## קישורים חיצוניים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני שחטאר דונצק
קטגוריה:כדורגלני אולימפיק ליון
קטגוריה:כדורגלני לסטר סיטי
קטגוריה:כדורגלני גלאטסראיי
קטגוריה:כדורגלני פנאתינאיקוס
קטגוריה:ספורטאים ברזילאים באוקראינה
קטגוריה:ספורטאים ברזילאים בצרפת
קטגוריה:ספורטאים ברזילאים באנגליה
קטגוריה:ספורטאים ברזילאים בטורקיה
קטגוריה:ספורטאים ברזילאים ביוון
קטגוריה:ברזילאים שנולדו ב-2000
איגנץ פורייס

**איגנץ פורייס** (בהונגרית: **Purjesz Ignác**; סנטש, 1852 – בודפשט, 8 במאי 1928) היה רופא ברפואת אף אוזן גרון יהודי-הונגרי, אחיו הצעיר של ז'יגמונד פורייס.

## ביוגרפיה
איגנץ פורייס נולד במשפחה יהודית כבנם של שאלאמון (שלמה) פורייס ושל קטלין וייס. הוא סיים את בית הספר התיכון בעיר הולדתו ובבודפשט. סיים את לימודי הרפואה בשנת 1881. בשנת 1889 מונה לראש מחלקת חולי אוזניים במרפאת החוץ הציבורית בבודפשט ובשנת 1892 לראש מחלקת חולי אוזניים במרפאת ענף הבנייה. בשנת 1892 נבחר למזכיר השני של אגודת העזר של הרופאים בבודפשט. הוא היה מזכיר הוועד המרכזי של הקונגרס הבינלאומי השמיני לבריאות הציבור ולדמוגרפיה שנערך בבודפשט.

מאמריו הופיעו ב"שבועון הרפואי", בלוח השנה מהדורת כיס של הרופאים, בכתב העת "רפואה", בעיתון Pester medizinische-chirurgische Presse, ב"שבועון העלון הרפואי" של וינה וב-Wiener medizinische Wochenschrift.

הוא ערך את ספר השנה של בתי החולים הציבוריים בצד השמאלי של הדנובה של בירת בודפשט בין השנים 1883–1903 (בעצם רוב בתי החולים בבודפשט היו בצד זה, בצד של פשט). את כתב העת לספרות רפואית בשנים 1893–1895; את לוח הכיס של הרופאים בשנים 1897–1899 ואת דפי הבריאות ב-1901 וב-1902.

איגנץ פורייס הובא למנוחת עולמים בבית הקברות היהודי ברחוב קוזמה בבודפשט.

## כתביו
* יסודות בדיקת שתן. נכתב על ידי אדולף ציגלר; תורגם על ידי פורייס לאחר המהדורה האחרונה. 1881.
* Therapeutisches Recept-Taschenbuch. Stuttgart, 1883
* ספר כיס רפואי למחלת העגבת. בודפשט, 1884
* מדריך לרפואת א.א.ג. מעשית. נכתב לצורכי הרופאים והסטודנטים לרפואה. 1889.
* ההתקדמות ברפואה מעשית בשנים 1888, 1889, 1890 ו-1891. בודפשט, ארבעה חלקים (יחד עם אחרים)
* מדריך לרפואה לרופאים מתרגלים. בודפשט, 1892 (יחד עם אחרים)
* מדריך לאבחון קליני. בודפשט, 1893–1892.
* נתונים להקמת בית החולים הציבורי של סנט רוקוש. בודפשט, 1896 (הדפסה מיוחדת מתוך מגזין "רפואה")
* טיפול באוזניים. נכתב על ידי ד"ר. קורולינו וינצה, תרגום. בודפשט, 1901

## לקריאה נוספת
* יוז'ף סיניאי:חייהם ויצירותיהם של סופרים הונגרים.
* לקסיקון ביוגרפי הונגרי I-II. עורכת ראשית. אגנש קניירש. בודפשט, 1967–1969.
* לקסיקון יהודי הונגרי. בודפשט, 1929. גישה מקוונת

## קישורים חיצוניים
* 

## הערות שוליים

קטגוריה:רופאים יהודים הונגרים
קטגוריה:רופאי אף אוזן גרון יהודים הונגרים
קטגוריה:משפחת פורייס
קטגוריה:סנטש: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1852
קטגוריה:הונגרים שנפטרו ב-1928
רפאל מולינה מוריו

ד"ר **רפאל מולינה מוריו** (בספרדית: **Rafael Molina Morillo**; 30 במרץ 1930 – 2 באפריל 2017) היה עורך דין, עיתונאי ודיפלומט מהרפובליקה הדומיניקנית. הוא יסד את "אהורה! פרסומים", שפרסמו את עיתון "אל נסיונל" ואת המגזין "אהורה!". מוריו שימש גם כעורך העיתונים "ליסטין דיאריו" ו"אל דיה", עיתונים חופשיים ברפובליקה הדומיניקנית.

מוריו ייסד את המגזין "אהורה!" ב-15 בינואר 1961 וגם ערך אותו בשנות הששים. ב-6 באוקטובר 1965, בניין המשרדים של מגזין "אהורה" פוצץ,
וציוד הדפוס הושחת. המגזין "אהורה" ("¡Ahora!") התאפיין כמדיום שתרם לטובת חירויות הציבור ברפובליקה הדומיניקנית.
בנוסף, המגזין אופיין כמדיום מודרני וביטוי לעיתונות ברבים המגנה על זכויות האדם. מעריכים שככל הנראה זאת הסיבה שהותקף בידי ימניים קיצוניים, ולכן מתקניו הושמדו בפעולת טרור.

מוריו היה נשיא איגוד העיתונות הבין-אמריקני לשנת 2006–2007,
כשהחליף בתפקיד את דיאנה דניאלס מוושינגטון פוסט.

שירת כשגריר האו"ם מטעם הרפובליקה הדומיניקנית. נחשב בארצו לאחד מחלוצי העיתונות החופשית שהחלה לפעול בשנת 1961, לאחר 32 שנות דיקטטורה תחת שלטונו של רפאל טרוחיו.

מוריו נפטר ב־2 באפריל 2017.

## הערות שוליים

קטגוריה:ילידי 1930
קטגוריה:נפטרים ב-2017
קטגוריה:הרפובליקה הדומיניקנית: אישים
Merry Christmas from Andra Day

**Merry Christmas from Andra Day** (בעברית: ** חג המולד מאת אנדרה דיי**) הוא המיני-אלבום הראשון של הזמרת-יוצרת האמריקאית אנדרה דיי. המיני-אלבום יצא לאור ב-18 בנובמבר 2016 על ידי חברת התקליטים וורנר מיוזיק גרופ. מתוך המיני-אלבום יצא סינגל אחד.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי חג המולד מ-2016
קטגוריה:מיני-אלבומי בכורה מ-2016
קטגוריה:מיני-אלבומי חג המולד
קטגוריה:מיני-אלבומים באנגלית
River (שיר של בישופ בריגס)

"**River**" (בעברית: "**נהר**") הוא סינגל שהקליטה הזמרת-יוצרת הבריטית בישופ בריגס. השיר יצא לאור ב-22 בינואר 2016, כסינגל הראשון מתוך המיני-אלבום השני שלה, *[[Bishop Briggs - EP]]*, על ידי חברת התקליטים איילנד רקורדס.

## רקע וכתיבה
השיר עצמו עוסק במערכת יחסים מתוחה שנמצאת בקצה הכישלון. בריגס סיפרה כי מילות השיר "היו כולן מתח... התקווה שלי עם השיר הזה היא שהוא יגרום לאנשים להרגיש מוסמכים וייתן להם את הכוח לקחת דברים לידיים. יש לי את הרצון להגיע לקצת גבול היכולת ושמישהו יעזור לך לעשות זאת. אני חושבת שיש בזה משהו חזק ומרגש".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
קטגוריה:שירים על נהרות
קטגוריה:שירי זהב בממלכה המאוחדת
קטגוריה:שירי פלטינה כפולה בארצות הברית
קטגוריה:סינגלים בהוצאת איילנד רקורדס
כך במקור

"**כך**" או "**כך במקור**" (בלטינית: **sic** או בגרסה המלאה: sic erat scriptum – כך נכתב) הוא ביטוי מקובל אשר מוכנס לאחר מילה או קטע שצוטטו ומציין כי החומר שצוטט הועתק או תורגם בדיוק כפי שנמצא בטקסט המקור, עם כל איות או פיסוק שגויים, עתיקים או שאינם סטנדרטיים בדרך אחרת. ניתן להוסיף אותו גם לאחר קביעה מפתיעה, נימוק לקוי או כל עניין אחר שעלול להתפרש כשגיאת תמלול. הביטוי העברי מקביל לביטוי הלטיני **sic** שמשמעותו "כך נכתב" ונמצא בשימוש בהרבה שפות לטיניות כיום.

מטרתו העיקרית היא ליידע את הקורא כי כל שגיאה או שגיאה לכאורה בחומר המצוטט אינם נובעים משגיאות במהלך התמלול או העריכה, אלא מועתקים בכוונה, בדיוק כפי שהם מופיעים בטקסט המקור. בדרך כלל כותבים אותו בסוגריים מרובעים כדי לציין שהוא אינו חלק מהעניין שצוטט. תבניתו של הביטוי אינה קשיחה ולעיתים קרובות ניתן למצוא וריאציות של הביטוי כגון "השגיאה במקור" או "כך במקור".

לעיתים משתמשים בביטוי זה בלעג, כדי להפנות את תשומת לב הקוראים לטעויות הכתיב המקוריות או להיגיון השגוי, או על מנת להפגין הסתייגות כללית או אי הסכמה עם הנאמר.

## הערות שוליים

קטגוריה:מילים וביטויים בלטינית
טיסה 7601 של פורמוסה איירליינס

**טיסה 7601 של פורמוסה איירליינס** הייתה טיסה פנימית בטאיוואן של חברת התעופה פורמוסה איירליינס  שהייתה בדרכה מטאיפיי לאיי מטסו. הטיסה התרסקה ב-10 באוגוסט 1997 בנמל התעופה מאצו בייגאן שבבייגאן, כשעליה 14 נוסעים ושני אנשי צוות.

## הטיסה
הטיסה יצאה בשעה 07:37 מעיר הבירה של טאיוואן, טאיפיי, לשדה תעופה קטן באיי מאצו, כשעליה 14 נוסעים ושני טייסים.

כשהגיעו ליעד, רוחות עזות וגשם שוטף גרמו לכך שהטייס לא הצליח לנחות כשורה בניסיון הנחיתה הראשון שלו, וכשהתרומם על מנת לנסות לנחות שוב - הוא פנה ימינה במקום שמאלה.

כקילומטר משדה התעופה פגע המטוס במגדל מים צבאי ישן, התרסק, התלקח וכל נוסעיו נהרגו.

כמה שעות לאחר ההתרסקות, חזאי מזג האוויר האחראי למסירת המידע על מזג האוויר למגדל הפיקוח ניסה להתאבד והובהל לבית החולים במצב קשה.

## הערות שוליים

פורמוסה איירליינס, 7601
קטגוריה:תקריות ואסונות תעופה בטאיוואן
פורמוסה איירליינס, 7601
B.F.A. (Best Friend's Ass)

**** הוא סינגל שהוקלט על ידי הזמרת-יוצרת האמריקאית פריס הילטון, ביחד עם צמד התקליטנים דימיטרי וגאס ולייק מייק. השיר יצא לאור ב-10 במאי 2019, על ידי חברת התקליטים סמאש דה האוס רקורדס, כסינגל שלא מתוך אלבום.

השיר הגיע למקום ה-25 במצעד השירי שבפלנדריה.

## רקע וכתיבה
השיר נכתב על ידי נעמי אברג'ל, לייק מייק, דימיטרי וגאס, ג'קלין מיסקניק ואו-ביטס והופק על ידי דימיטרי וגאס ולייק מייק. הילטון צייצה תמונה שלה עם קים קרדשיאן ב-3 במאי, תוך שהיא רמזה על כך שהיא עומדת להוציא משהו חדש, וכינתה אותו כ"פרויקט סודי".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
בווידאו קליפ הרשמי שצולם עבור השיר מככבת הידוענית קים קרדשיאן, תוך שמופיעות בו גם הדראג קווין דריק בארי, בדמותה של בריטני ספירס, והטרנסג'נדרית ניקיטה דרגון. חלק מהצילומים של הקליפ הופיעו בפרק של תוכנית הטלוויזיה "משפחת קרדשיאן".

נכון לאוקטובר 2020, מונה הצפיות של הקליפ עומד על למעלה מ-51 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי פריס הילטון
קטגוריה:שירים באנגלית
קטגוריה:שירים על בוטוקס
ספירקול

[ממוזער|שמאל|250px|ספירקולות בגוף [זחל]]
ממוזער|שמאל|250px|ספירקולות בגוף חיפושית
**סְפּירָקוּל** (מלטינית: Spiraculum, מהמילה Spirare = לנשום) או **סטיגמָה** (Stigma, מיוונית: כתם) הוא פתח בשלד החיצוני של חרקים וחלק מהעכבישים המאפשר כניסת אוויר למערכת הנשימה בעזרת מערכת צינורות הנקראות טרכאות (Tracheae).

בניגוד לבעלי החוליות הנושמים חמצן בעיקר דרך הפה. מערכת הנשימה של חרקים מבוססת על צינורות טרכאה המצויים לרוב בבטן או החזה של בעל החיים. צינורות אלו הן המנגנון העיקרי להעברת חמצן ישירות לרקמות. את הספירקול ניתן לפתוח ולסגור בצורה יעילה, להפחתת אובדן מים, בעזרת כיווץ שרירים הקרובים לפתח הספירקול. לכמה חרקים ימיים יש שיטות סגירה דומות או חלופיות כדי למנוע כניסת מים לטרכאה. העיתוי ומשך סגירת הספירקל יכולים להשפיע על קצב הנשימה של האורגניזם. לעיתים הספירקולות מוקפות בשערות כדי למזער את תנועת האוויר סביב הפתח, וכך למזער את אובדן המים.

## קישורים חיצוניים

## הערות שוליים

קטגוריה:אנטומיה של פרוקי-רגליים
קטגוריה:מערכת הנשימה
קרפין דיאטה

**קרפין דיאטה** (בצרפתית: **Krépin Diatta**; נולד ב-25 בפברואר 1999) הוא כדורגלן סנגלי, המשחק בעמדת החלוץ במונקו ובנבחרת סנגל.

## קריירה
דיאטה הצטרף בפברואר 2017 למועדון הכדורגל הנורווגי סרפסבורג 08. את הופעת הבכורה שלו בליגת העל הנורווגית רשם באפריל 2018. את שער הבכורה שלו בליגה רשם באוגוסט אותה שנה בתיקו 2-2 מול קריסטיאסונד. בינואר 2018 עבר לקלאב ברוז' מליגת העל הבלגית ושיחק בעונת 2017/2018 בשמונה משחקים במדי הקבוצה שזכתה באליפות. בעונת 2018/2019 שיחק ב-23 משחקי ליגה בהם כבש פעמיים. בעונת 2019/2020 כבר שבעה שערים ב-22 משחקי ליגה וסייע לקבוצה לזכות באליפות. כמו כן כבש את שער הבכורה שלו בליגת האלופות בתיקו 1-1 בשלב הבתים מול גאלאטאסראיי.

דיאטה היה חבר בסגל נבחרת סנגל לגביע העולם בכדורגל עד גיל 20 ב-2017 וכן בגביע האומות של אפריקה באותה שנה. את הופעת הבכורה שלו בנבחרת הבוגרת רשם במרץ 2019 במוקדמות גביע האומות של אפריקה, במשחק מול מוזמביק. בטורניר גביע האומות כבש במשחק הפתיחה בניצחון 0–2 על טנזניה. הנבחרת סיימה במקום השני ודיאטה נבחר לשחקן הצעיר המצטיין של האליפות.

ב-22 בינואר 2021 דיאטה חתם במונקו לארבע שנים. 

נכלל בסגל נבחרת סנגל לטורניר מונדיאל 2022.

נכלל בסגל נבחרת סנגל לטורניר גביע אפריקה לאומות 2023.

## קישורים חיצוניים

## הערות שוליים

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני סרפסבורג 08
קטגוריה:כדורגלני קלאב ברוז'
קטגוריה:כדורגלני מונקו
קטגוריה:כדורגלני נבחרת סנגל
קטגוריה:כדורגלני גביע אפריקה לאומות 2019
קטגוריה:כדורגלני מונדיאל 2022
קטגוריה:כדורגלני גביע אפריקה לאומות 2023
קטגוריה:כדורגלני גביע אפריקה לאומות 2025
קטגוריה:סנגלים שנולדו ב-1999
התרסקות מטוס הדאגלס DC-6 באירלנד

**התרסקות מטוס הדאגלס DC-6 באירלנד** אירעה ב-10 בספטמבר 1961, כשמטוס דאגלס DC-6B בשם "תיאודור רוזוולט" התרסק בנהר שאנון שבאירלנד, כשעליו 83 אנשים, שנהרגו כולם. התרסקות זו היא תאונת הטיס הקטלנית ביותר בתולדות אירלנד.

## הטיסה
המטוס הוטס לראשונה בשנת 1953. הטיסה הייתה טיסת נוסעים בינלאומית לא קבועה מדיסלדורף לשיקגו, עם עצירות ביניים לתדלוק בשאנון ובגנדר, ועל המטוס היו שישה אנשי צוות ו-77 נוסעים, מתוכם 65 חקלאים גרמניים.

זמן קצר לאחר ההמראה מנמל התעופה שאנון, הטייסים קיבלו הוראה לפנות ימינה, אך הם פנו שמאלה והמשיכו להסתובב עד שהמטוס הגיע לזווית של 90 מעלות, אז צנח אל הנהר, כקילומטר וחצי מקצה המסלול. כל הנוסעים והצוות נהרגו במקום.

חקירות ההתרסקות לא העלו ממצאים ברורים, כשנטען שייתכן שכשל במערכת האופק המלאכותי או במאזנות היו הסיבה להתרסקות. הסיבות הנלוות להתרסקות היו כנראה מזג האוויר הגרוע ועייפות הצוות.

## קישורים חיצוניים
* תמונה של המטוס שצולמה כשבוע לפני ההתרסקות
* סרטון התרסקות המטוס, clareherald, 10 באוקטובר 2014

## הערות שוליים

דאגלס DC-6, אירלנד
דאגלס DC-6, אירלנד
קטגוריה:אירלנד: תעופה
דאגלס DC-6, אירלנד
דאגלס DC-6, אירלנד
דאגלס DC-6, אירלנד
מארק ואלי

**מארק תומאס ואלי** (באנגלית: **Mark Thomas Valley**; נולד ב-24 בדצמבר 1964) הוא שחקן קולנוע וטלוויזיה אמריקאי, הידוע בעיקר בתפקידיו כבראד צ'ייס בדרמת הטלוויזיה "בוסטון ליגל", אוליבר ריצ'רד בדרמת הטלוויזיה "החוק של הארייט", בסדרת המדע בדיוני "פרינג'", כריסטופר צ'אנס בדרמת האקשן של פוקס "מטרה אנושית", וטומי סאליבן בסדרה "בגוף ההוכחה" של רשת ABC.

## ביוגרפיה
ואלי נולד באוגדנסבורג, ניו יורק. למרות שבמקור הוא רצה להיות שחקן, הוא נרשם לאקדמיה הצבאית של ארצות הברית בשנת 1983 וסיים בשנת 1987 תואר ראשון במדעים, מתמטיקה והנדסה.

## קריירה
### שירות צבאי
ואלי שירת בברלין, שם שיחק רוגבי בקבוצת הצבא האמריקני, מועדון הכדורגל של ברלין יאנקס רוגבי. ואלי השתתף במלחמת המפרץ כמפקד מחלקות מחטיבת המהנדסים ה-18 ועד פלוגת המהנדסים 73, גדוד התותחנים האווירי 2–3 של יחידת ההגנה האווירית ויחידת התחבורה השביעית.

### משחק
ואלי קיבל את תפקידו הראשון בתפקיד "התמים" בשנת 1993, בעת ששירת בצבא ארצות הברית בגרמניה. באותה שנה הוא קיבל את התפקיד של האב פיטבסדרה "עולם אחר" . מאוחר יותר הוא השתתף בתפקיד ג'ק דברו באופרת סבון "ימי חיינו" בשנים 1997–1994. 

בשנת 2003 שיחק ואלי את הבלש אדי ארלט, קצין משטרה אמריקני בלונדון, בסדרה "קין אדי".

הוא שיחק את בראד צ'ייס בסדרת הדרמה "בוסטון ליגל", ספין אוף של סדרת הטלוויזיה "הפרקליטים". ואלי הופיע גם בסדרת הטלוויזיה "ER" כ"ריצ'רד לוקהארט", בעלה לשעבר של "אבי לוקהארט". 

בשנת 2008 הופיע בסדרה "פרינג'" בתור סוכן ה-FBI ג'ון סקוט. 

בשנת 2010 הוא שיחק בתפקיד הראשי בדרמה של פוקס "מטרה אנושית" (אנ').

בשנת 2012 הצטרף לצוות השחקנים של סדרת הטלוויזיה "בגוף ההוכחה" של רשת ABC. הוא שיחק את "טומי סאליבן", מושא האהבה של דיינה דלייני. הוא גם השתתף יחד עם דילייני בסדרה קצרת הימים "פסדינה" בשנת 2001.

## חיים אישיים
יש לו בת, שרי, ילידת 1987. הוא התחתן עם אנה טורב, שותפתו לסדרה "פרינג'", בדצמבר 2008. הם התגרשו לאחר שנה של נישואים.

## פילמוגרפיה נבחרת
* 1993: "עולם אחר" (סדרת טלוויזיה)
* 1993: "התמים"
* 1997–1994: ימי חיינו
* 1998: המצור
* 2000: הדבר הגדול הבא
* 2001: האקדוחנים הבודדים
* 2004-2003: קין אדי
* 2004: ה-4400
* 2007–2004: בוסטון ליגל
* 2007: שרק השלישי
* 2009–2008: "בגוף ההוכחה"
* 2011–2010: "מטרה אנושית" (אנ')
* 2012–2011: "החוק של הארייט"
* 2013: "בגוף ההוכחה"
* 2014: "שוות בקליבלנד"
* 2014: "משבר"
* 2015–2001: "CSI: Crime Scene Investigation"
* 2016–2015: "Girlfriends' Guide to Divorce"
* 2017: "אויבות"
* 2018: "שושלת רומנוב" (אנ')
* 2019: "דם ואוצרות"

## קישורים חיצוניים

* 

## הערות שוליים

קטגוריה:בוגרי האקדמיה הצבאית של ארצות הברית
קטגוריה:שחקני קולנוע וטלוויזיה אמריקאים
קטגוריה:קצינים וחוגרים בצבא ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1964
רב הילאי גאון

רב **הילאי בן נטרונאי** היה גאון ישיבת סורא בשנים 904-896 לערך. הכינוי "רב הילאי גאון" מתייחס לרוב אליו, אם כי היו עוד שלושה גאונים בסורא בשם זה.

## חייו
נולד לרב נטרונאי בר הילאי, שכיהן כגאון בין השנים 853–861. סבו רב הילאי בן מרי כיהן כגאון בין השנים 789–798.

עלה על כס הגאונות לאחר פטירת רב האי בן נחשון סביב שנת 896, כשלושים שנה לאחר פטירת אביו. הוא כיהן למשך כ-12 שנה, תקופה שנחשבת די ארוכה ביחס לגאונים אחרים, ונפטר בשנת 904 לערך.

## תורתו
רב הילאי היה גאון פורה מאד. תשובות רבות בקובצי תשובות הגאונים מיוחסות לרב הילאי סתם וברובן הגדול כנראה הכוונה אליו.

יש המייחסים לו פסק חדשני, לפיו במקרה שבו נצרכת בעלות קרקע פורמלית (למשל בקניין אגב), סומכים על כך שלכל יהודי ישנן ארבע אמות בארץ ישראל (משום שבעבר כל עם ישראל ישב בארץ ישראל, ואף על פי שיצאו לגלות - ההלכה היא שקרקע אינה נגזלת ולכן בעלות היהודי (ויורשיו) בעינה עומדת). פסק חדשני ושנוי במחלוקת זה, משקף (לדעת מרגליות) את המגמה שהתגברה בזמנו, שעיסוקם של יהודים בחקלאות הלך ופחות וגבר עיסוקם במסחר, ולכן קרקעות לא היו מצויות בידי כולם. לעומת זאת, חוקרים רבים מייחסים את הפסק לסבו רב הילאי בר מרי.

השתמרו גם כמה מפירושיו לתלמוד, שכנראה נכתבו גם הם כתשובה לשאלה.

## לקריאה נוספת

* אוצר הגאונים יומא פ"ו ב' התשובות צד 35.

## הערות שוליים

קטגוריה:גאוני סורא
קטגוריה:ראשי ישיבת סורא
קטגוריה:נפטרים ב-904
קטגוריה:יהודי בבל במאה ה-9
קטגוריה:יהודי בבל במאה ה-10
טיסה 514 של TWA

**טיסה 514 של TWA** הייתה טיסה פנימית בארצות הברית של חברת התעופה TWA שטסה מאינדיאנפוליס לוושינגטון די. סי. עם עצירת ביניים בקולומבוס. הטיסה התרסקה ב-1 בדצמבר 1974, ואף אחד מ-92 הנוסעים ואנשי הצוות שהיו עליה לא שרד.

## הטיסה
הטיסה יצאה מאינדיאנפוליס לוושינגטון די. סי. ועשתה עצירת ביניים בקולומבוס. היא הייתה אמורה לנחות בנמל התעופה רונלד רייגן וושינגטון נשיונל, אך עקב רוחות חזקות שהיו בו, המטוס נשלח לנחות בנמל התעופה הבין-לאומי וושינגטון דאלס.

פקחי התנועה האווירית הודיעו למטוס להנמיך לגובה 2,130 מטרים, אך שכחו להבהיר להם כי הם עדיין נמצאים בשטח לא-בטוח. המטוס המשיך להנמיך להגיע עד לגובה 550 מטרים, כשמההקלטות מתא הטייס שנמצאו ניתן להבחין כי הטייסים לא ידעו האם ניתן לסמוך על פקחי הטיסה או לא. המטוס נתקל בכיסי אוויר קשים ובראות ירודה בשל השלג, והתרסק לבסוף אל המדרון המערבי של מאונט ות'ר במהירות של 425 קמ"ש ובגובה 510 מטרים מעל פני הים. ההר הוא במרחק של כ-50 קילומטרים מיעדו הסופי של המטוס.

המטוס פגע בשורת עצים שהייתה על המדרון,
ולאחר נסיעה של כ-150 מטרים הוא פגע בסלע גבוה והתלקח. שבריו היו מפוזרים על פני מאות מטרים, חפצים רבים הושלכו לכל עבר ומספר שרפות עזות פרצו במקום. איש מ-92 האנשים שהיו על המטוס לא שרד.

באותו יום התרסקה גם טיסה 6231 של נורת'ווסט איירליינס, בסמוך לת'יילס שבמדינת ניו יורק.

ועדת החקירה הייתה מפוצלת בדעתה, כשחלקם הטילו את האשמה על צוות הטיסה וחלקם על צוות הבקרה במגדל הפיקוח.

ההתרסקות משכה תשומת לב בלתי רצויה למאונט ות'ר, משום ששם שוכן מרכז של הממשלה הפדרלית של ארצות הברית שנועד לאבטחת הממשל במקרה של מלחמה גרעינית.

בשנת 2015 יצא סרט דוקומנטרי על פרשת התרסקות המטוס.

אחד מנוסעי המטוס היה רוסקו קרטרייט, שהיה אחד הגנרלים האפרו-אמריקאים הראשונים בצבא ארצות הברית, ששירת במלחמת העולם השנייה, מלחמת קוריאה ומלחמת וייטנאם ונהרג בהתרסקות יחד עם אשתו.

## קישורים חיצוניים

## הערות שוליים

טראנס וורלד איירליינס, 514
טראנס וורלד איירליינס, 0514
טראנס וורלד איירליינס, 0514
קטגוריה:טראנס וורלד איירליינס
טראנס וורלד איירליינס, 0514
קטגוריה:וירג'יניה: היסטוריה
קטגוריה:1974 בארצות הברית
טיסה 2553 של אאוסטרל ליניאס אאריאס

**טיסה 2553 של אאוסטרל ליניאס אאריאס** הייתה טיסה פנימית בארגנטינה של חברת התעופה אאוסטרל ליניאס אאריאס שהייתה בדרכה מפוסאדאס לבואנוס איירס. הטיסה התרסקה ב-10 באוקטובר 1997 ליד העיירה נואבו ברלין שבאורוגוואי, כ-32 קילומטרים מהעיר פראי בנטוס. כל 74 האנשים שהיו על המטוס נהרגו, וזו תאונת הטיסה הקטלנית ביותר שהייתה אי-פעם באורוגוואי.

## הטיסה
המטוס שהיה מעורב בתאונה היה מטוס מסוג דאגלס DC-9-32. המטוס היה בן 28 שנים, כשבשנת 1993 הוא נמכר מחברת התעופה איבריה לאאוסטרל ליניאס אאריאס.

הטייס היה חורחה ססרה, בן 40, שלו ותק של 8 שנים ו-9,238 שעות טיסה, מתוכן 223 שעות טיסה על דגם מטוס זה. טייס המשנה היה הורסיו נונז, בן 40, עם ותק של 4 שנים ו-2,910 שעות טיסה, מתוכן 1,384 שעות טיסה על דגם מטוס זה.

הטיסה יצאה מפוסאדאס לבואנוס איירס, אבל סטתה קלות ממסלולה לכיוון פראי בנטוס כדי להימנע מסערה. בדיקת מקליט נתוני הטיסה גילתה כי זמן קצר לאחר הסטייה החל להיווצר פער משמעותי בין המהירות האווירית למהירות האווירית המכשירית. הסיבה לפער הייתה היווצרות של קרח בתוך צינור הפיטו, שמעביר את הנתונים למחוון על ידי מדידת הלחץ הזורם. הקרח, שנוצר כשהמטוס עבר בתוך ענן קומולונימבוס בגובה 49,000 רגל, הפחית את זרם האוויר, וגרם למכשירים לחשוב שמהירות הטיסה פחתה משמעותית.

הטייסים, שחשבו שמדובר בבעיית איבוד כח מהמנוע, ניסו להגדיל את כל המנועים כדי לא להתרסק, ומשלא ראו שיפור - יצרו קשר עם הפקחים בנמל התעופה הבינלאומי מיניסטרו פיסטריני וביקשו אישור לרדת לגובה נמוך יותר. כיוון שלא קיבל תגובה, הקברניט הנמיך בכל זאת, ובזמן שירד מהגובה המיועד לו (35,000 רגל) לגובה נמוך יותר (31,700 רגל) - הוא זיהה את התקלה והורה לטייס המשנה להפסיק להוריד גובה ולהאט במיידית את מהירות המטוס.

טייס המשנה התעלם מהערותיו של הקברניט וסידר את כנפוני המטוס כך שייאטו את המהירות מבלי להוריד את פעילות המנוע. באותו זמן המטוס עבר את המהירות המרבית שלו (מעל מהירות זאת ייתכן אובדן שליטה או נזק קטסטרופלי למבנה או מנועי המטוס. בדרך כלל מהירות זאת היא 10%–30% מעל למהירות התפעול המרבית של כלי הטיס). המהירות המוגזמת גרמה לאחד הכנפונים להשבר, כך שנוצרה אי-סימטריה בזרימת האוויר מעל הכנפיים, והמטוס החל להתהפך ללא שליטה. המומחים העריכו כי המטוס פגע בקרקע כשהוא כמעט במצב מאונך, ובמהירות של 1,200 קמ"ש. כל הנוסעים והצוות נהרגו מיד.

המכתש שנוצר כתוצאה מההתרסקות היה בעומק 6 מטרים ובקוטר 30 מטרים, לפי אחת הגרסאות.

בשנת 2006 הפיק הטייס לשעבר והשחקן אנריקה פינירו סרט דוקומנטרי בשם "Fuerza aérea sociedad anónima" , שמנסה להסביר את הסיבות להתרסקות.

## קישורים חיצוניים

## הערות שוליים

קטגוריה:תקריות ואסונות תעופה ב-1997
קטגוריה:אמריקה הדרומית: תקריות ואסונות תעופה
קטגוריה:ארגנטינה: תעופה
קטגוריה:אורוגוואי: היסטוריה
קטגוריה:תקריות ואסונות תעופה במעורבות מטוסי מקדונל דאגלס
טיסה 6231 של נורת'ווסט איירליינס

**טיסה 6231 של נורת'ווסט איירליינס** הייתה טיסה פנימית בארצות הברית של חברת התעופה נורת'ווסט איירליינס שטסה מניו יורק לבאפלו ב-1 בדצמבר 1974, והתרסקה בדרכה לאסוף את קבוצת הפוטבול בולטימור קולטס.

## הטיסה
הטיסה הוזמנה על ידי קבוצת הפוטבול הבולטימור קולטס לאחר שהמטוס המקורי שהיה אמור לאסוף אותם מבאפלו נתקע בדטרויט בשל סופת שלגים.

על המטוס היו שלושה אנשי צוות. קברניט המטוס היה ג'ון לגוריו, בן 35, שעבד בחברה כתשע שנים, בהן צבר 7,500 שעות טיסה, מתוכן כ-2,000 על בואינג 727. טייס המשנה היה וולטר זאדרה, בן 32, שעבד בחברה כשבע שנים, בהן צבר כ-4,700 שעות טיסה (מתוכן שני שלישים כמהנדס טיסה), מתוכן כ-1,200 שעות כמהנדס טיסה בבואינג 727 ועוד כ-50 שעות כטייס. מהנדס הטיסה היה ג'יימס קוקס, בן 33, שעבד בחברה כשש שנים וצבר 1,600 שעות כמהנדס טיסה בבואינג 727.

המטוס המריא בשעה 19:14, ובשלב הטיפוס, כשהמטוס הגיע לגובה 16,000 רגל, נשמעה התרעה. המטוס החל לפתע להזדקר עד לגובה 24,800 רגל, אז החל לרדת במהירות לכיוון הקרקע תוך סחרור. המטוס ירד מגובה 24,000 רגל לגובה 1,090 רגל בתוך 83 שניות, והתרסק כ-5.9 קילומטרים מת'ילס 12 דקות לאחר ההמראה.

באותו יום התרסקה גם טיסה 514 של TWA, בסמוך לנמל התעופה הבינלאומי וושינגטון דאלס.

ועדת החקירה שהקימה המועצה הלאומית לבטיחות בתעבורה העלתה כי התקלה שגרמה להתרסקות המטוס הייתה התקרחות בצינור הפיטו של כלי הטיס, בעקבותיה התצוגה במחוון מהירות האוויר לצוות האוויר הייתה שגויה – גבוהה מהמהירות המעשית. הצוות הרים את אף המטוס בשביל להאט עד שהמטוס נכנס להזדקרות, איבד שליטה והתרסק בסחרור.

## הערות שוליים

נורת'ווסט איירליינס, 6231
נורת'ווסט איירליינס, 6231
נורת'ווסט איירליינס, 6231
נורת'ווסט איירליינס, 6231
נורת'ווסט איירליינס, 6231
קטגוריה:מדינת ניו יורק: היסטוריה
קטגוריה:1974 בארצות הברית
קטגוריה:מדינת ניו יורק: תחבורה
התרסקות מטוס ה-HS 748 של לינאה אארופוסטל ונסולנה

**התרסקות מטוס ה-HS 748 של לינאה אארופוסטל ונסולנה** קרתה ב-3 במרץ 1978, כשטיסה פנימית בוונצואלה של חברת התעופה לינאה אארופוסטל ונסולנה שהייתה בדרכה ממאיקטיה לקומנה התרסקה סמוך לנמל התעופה הבינלאומי סימון בוליבר, וכל השוהים עליה נהרגו.

שתי דקות לאחר ההמראה מנמל התעופה הבינלאומי סימון בוליבר הודיע הטייס למגדל הפיקוח כי יש לו בעיות במד האופק המלאכותי, ומיד לאחר מכן התרסק אל הים.

בשל עומק הים באותו אזור, חלקים גדולים מהמטוס לא נמשו אל היבשה ונותרו במקום ההתרסקות.

## הערות שוליים

לינאה אארופוסטל ונסולנה
קטגוריה:ונצואלה: תעופה
לינאה אארופוסטל ונסולנה
לינאה אארופוסטל ונסולנה
לינאה אארופוסטל ונסולנה
חיים מאושרים

"**חיים מאושרים**" הוא סינגל שהוקלט על ידי הזמרת הישראלית עדן בן זקן והזמר-יוצר הישראלי נתן גושן. השיר יצא לאור ב-10 בספטמבר 2020, בהוצאת חברות התקליטים שרית הפקות וארומה מיוזיק, כסינגל החמישי מתוך אלבום האולפן השישי של בן זקן, מועבט.

## רקע והוצאה
השיר נכתב על ידי נתן גושן, הולחן על ידי גושן וסתיו בגר והופק על ידי בגר. בשיר עצמו בן זקן מבצעת קטע ראפ לראשונה. לפני כן, גושן ביצע חלק מהשיר בלייב בגלגלצ, שפורסם בפברואר 2019 בערוץ היוטיוב שלהם, בשם "פריסטייל", ובו בתים נוספים שלא הופיעו בשיר המקורי.

## וידאו קליפ
הווידאו קליפ של השיר, העלתה בן זקן לערוץ היוטיוב שלה את וידאו הקליפ המלא של השיר. כמו כן, הקליפ מציג בתוכו את בן זקן יושבת על ספה לצד חברה (השחקנית נגה בסמן) ומבצעת אתה השיר במהלך הקליפ מופיע גושן באותה ספה עם החברה ומבצע את השיר. נכון לספטמבר 2025 לשיר יש למעלה מ-24 מיליון צפיות ביוטיוב.

## ביקורת
דודי פטימר ממעריב אונליין העניק לשיר ביקורת מעורבת: "ההפקה המוזיקלית היא פופית נוסחתית סטנדרטית והפזמון די מיינסטרימי ופוטנציאלי אבל נראה כאילו ניסו לייצר בכוח 'הכלאה' בין חלקי השיר כדי לסמן 'וי' על עוד להיט, מה שקשה לי להאמין שיקרה הפעם (למרות שאין ספק שתחנות הרדיו והמדיות השונות ישמיעו את השיר בגלל האמנים אך לא בשל השיר עצמו) וחבל כי ציפיתי ליותר משיתוף הפעולה המעניין הזה שמתפספס, לטעמי".

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי נתן גושן
קטגוריה:שירי עדן בן זקן
קטגוריה:דואטים
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים שהולחנו על ידי סתיו בגר
קטגוריה:שירים שהופקו על ידי סתיו בגר
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת ארומה מיוזיק
קטגוריה:סינגלים בהוצאת שרית הפקות
המעורבות הטורקית במלחמת האזרחים בסוריה

מאז תחילת **[[מלחמת האזרחים בסוריה]]** הייתה **[[הרפובליקה הטורקית]]** המדינה, אשר לעברה הגיעו המספר הגדול ביותר של פליטים. משנת 2016 בוצעו פלישות של צבא טורקיה לתוככי צפון סוריה, פעולות אלה, במסגרתן תומכת טורקיה בעלייתה לכוח של האופוזיציה הסורית מקורם בדרישה להאדיר את השפעתה של טורקיה עצמה והחלשת כוחה של כורדיסטן הסורית.

התכתשויות גבול החלו עוד משנת 2012, במסגרת תוכניתה של טורקיה להאדיר את השפעתה בעבר המזרח התיכון היא חברה אל האופוזיציה הסורית למען הקמת מדינת חסות טורקית בתוך סוריה. עלייתה של המדינה האסלאמית הביאה את טורקיה להכריז בשנת 2015 על מלחמה נגד האחרונה. הודות לגבול הרחב בין סוריה וטורקיה, שלושה מיליון פליטים סורים חמקו לתוככי טורקיה, יתרה על כל מדינה אחרת.

פעולה טורקית נרחבת בסוריה נראתה באוגוסט 2016, כאשר החל מבצע מגן הפרת במסגרתו מנעו כוחות טורקים את התפשטותה של המדינה האסלאמית לעבר הגבול כמו גם מנעו את כיבוש כל הגבול הטורקי–סורי מידי כורדיסטן הסורית. פעולות בדלנות לעצמאות כורדיסטן הטורקית הריעו את היחסים הכוללים של הממשלה הטורקית עם הכורדים. השטחים הכבושים במסגרת המבצע הפכו לשטח בטוח בשביל כוחות האופוזיציה הסורית.

לאחר הפגזות, פשיטות אוויריות ופעולות מינוריות על הגבול יצאה טורקיה בשנת 2017 בפלישה מרכזית נוספת על צפון טורקיה, הפעם לתוך מחוזות אידליב וחלב. כמו כן הפעולה התמשכה גם אל לטקיה לחופי הים התיכון. בשנת 2018 יצאה טורקיה בעוד פעולה, הפעם נגד הכוחות הכורדים של היחידות להגנת העם, הכוחות הסוריים הדמוקרטיים ומפלגת הפועלים של כורדיסטן בתוך מבצע ענף זית. במקביל העבירה טורקיה כמויות נשק גדולות למורדים באידליב.

הפעולה הטורקית בצפון-מערב סוריה משנת 2017 נענתה במתקפת נגד סורית רק שנתיים מאוחר יותר, מתקפת נגד זאת אשר החלה במרץ צלחה בכיבוש השטחים הדרומיים של הכיבוש הטורקי אך לא מעבר לכך. נוסף על כך, הפעולה הטורקית הביאה את צבא טורקיה לשערי העיר חלב. בדצמבר יצאה סוריה במתקפת נגד שנייה ומסיבית בהרבה במסגרתה פירקה את החזית המזרחית של הכיבוש הטורקי.

לאחר נסיגת הכוחות של ארצות הברית מתמיחתם בכורדיסטן, החלה באוקטובר המתקפה הטורקית על כורדיסטן הסורית, הפלישה הגדולה ביותר אשר טורקיה הוציאה לפועל במסגרת המלחמה. על פי דוברו של נשיא טורקיה, הפעולה מטרתה "לתקן את הדמוגרפיה", למעשה טיהור אתני של הכורדים. פעולה זאת הביאה את הטורקים לפנים סוריה והביאה ליצירת קו אש סורי-כורדי מאוחד נגד הכיבוש הטורקי.

כיום (2022) המאבק בין טורקיה לכוחות הכורדים והממשלה הסורית ממשיכים במסגרת מלחמת האזרחים בסוריה. טורקיה שינתה את מצב המלחמה והביאה להמשך התפתחות האופוזיציה הסורית גם כאשר נראה היה כי האופוזיציה עומדת להתפרק בשנת 2016–2017.

בעקבות הפיגוע באיסטנבול (2022), יזמה טורקיה מבצע צבאי נגד הכורדים בסוריה ובעיראק. המבצע נקרא ציפורני החרב. ארגוני הכורדים הואשמו באחריות לפיגוע.

## ראו גם
* המעורבות האיראנית במלחמת האזרחים בסוריה
* המעורבות הרוסית במלחמת האזרחים בסוריה
* המתקפה הטורקית על כורדיסטן הסורית

## קישורים חיצוניים

* Turkey's involvement in Syria's civil war: The complicated history of how we got here
* המיליציות הטורקמאניות בסוריה ככוחות שלוחים בשירות טורקיה, ד"ר מיכאל ברק, מערכות, 31 במרץ 2025
* Explained: Turkey's role in the Syrian civil war


## הערות שוליים

*
קטגוריה:כורדיסטן הסורית
קטגוריה:טורקיה: צבא וביטחון
קטגוריה:סוריה: צבא וביטחון
קטגוריה:יחסי טורקיה–סוריה
קטגוריה:רג'פ טאיפ ארדואן
קטגוריה:שנות ה-2010 בטורקיה
קטגוריה:שנות ה-2020 בטורקיה
סחלב סורי

**סחלב סורי** (שם מדעי: ***Anacamptis morio subsp. syriaca***) הוא אחד המינים הנדירים ביותר במשפחת הסחלביים בסוג בן-סחלב. בעבר שויך לסוג סחלב. בישראל הוא בסכנת הכחדה. הוא נצפה גדל ברמת הגולן ובחרמון הנמוך ברום של 1,000–1,100 מטר בהר קטע סמוך ליישוב נמרוד.

## אזורי תפוצה
אזורי התפוצה של הסחלב הסורי בדרך כלל בבתות של סירה קוצנית בקרקעות שאינן מלוחות. מרמת הגולן וצפונה, סוריה, טורקיה וקפריסין. כאשר החרמון הוא הגבול הדרומי של תפוצתו. חבלי צמחייה ים תוכני והחרמון.

## תיאור הצמח
הסחלב הסורי הוא צמח ממשפחת הסחלביים, גאופיט עדין וקטן בגובה 10–20 ס”מ. העלים מוארכים-דמויי איזמל, רובם בשושנת בבסיס הצמח, 3-1 עלים עוטפים את הגבעול בחלקו התחתון. שפת העלה תמיתה ללא עלי לוואי. הגבעול זקוף ירוק בחלקו התחתון, ארגמני בחלקו העליון. ברוב חודשי השנה נוף הצמח נעלם.

## הפריחה והפרי
פורח בחודש מרס עד תחילת אפריל. התפרחת היא אשכול קצר, בקצה הגבעול, בעל פרחים לא רבים ולא צפופים. הפרח ורוד-לבן. עלי העטיף העליונים ורודים, מפוספסים ויוצרים קסדה מעל לפרח. השפית לבנה חלקה דמוית ביצה מוארכת או מחולקת לשלוש אונות לא ברורות. שתי האונות הצדדיות קצרות וגדולות מהאונה המרכזית. השוליים הצדדיים של השפית נוטים מטה. כל פרח נושא בחלקו האחורי דורבן דמוי גליל אופקי, או מתעקל מעט כלפי מעלה. הפרח כולו עדין ומאורך יותר ממינים אחרים.

בהשוואה לסחלב הפרפרני הפרח של הסחלב הסורי דומה לפרח של הסחלב הפרפרני אבל קטן יותר (בערך 1/3 גודל), השפית שלו חלקה וחסרת ציורים עם נטייה לבהירות עד לבן. הדורבן שלו ישר או מתרומם כלפי מעלה - שלא כמו בסחלב הפרפרני. כמו כן השפית של הסחלב הסורי, מחולקת ל-3 בניגוד לפרפרני שהשפית שלו בצורת מניפה.

הפרי הוא הלקט מוארך בעל זרעים זעירים.

## גלריית צילומים

קובץ:Anacamptis syriaca - fl side - Samandag, Hatay, Turkey.jpg| סחלב סורי, צולם בטורקיה
קובץ:Anacamptis morio syriaca - Arap orkidesi 02.jpg|סחלב סורי, צולם בטורקיה
קובץ:Anacamptis morio syriaca - Arap orkidesi 01.jpg|*Anacamptis morio*subsp. *syriaca
File:Anacamptis morio syriaca - Arap orkidesi 06.jpg|*Anacamptis morio*<br>subsp. *syriaca''


## קישורים חיצוניים

* מפת התצפיות שבהן נצפה הסחלב הסורי בישראל
* אתר הצמחים בסכנת הכחדה בישראל
* [פרופסור [אבינועם דנין] ודר'אורי פרגמן-ספיר:- צמחיית ישראל ברשת]
* סחלב סורי, באתר צמח השדה

## הערות שוליים

קטגוריה:ערכי טבע מוגנים בישראל: צמחים
קטגוריה:סחלביים
קטגוריה:פרחים ורודים בארץ ישראל
קטגוריה:ארץ ישראל: סחלביים
דיימלר 250

**דיימלר 250** (באנגלית: **Daimler 250**), הם 2 סדרות של מכוניות סלון מתוצרת יצרנית הרכב **The Daimler Company Limited**  אשר יוצרו בין השנים 1962 – 1969 בבריטניה.

"דיימלר 250" הייתה המכונית הראשונה שתוכננה על ידי יגואר שהייתה בעלת התג "דיימלר".

## "דיימלר 250"
* יוצרו 17,600 יחידות.
* דגם "דיימלר 250" התבסס על פלטפורמה של יגואר דגם MK2
* 4 דלתות.
* 5 נוסעים.
* מנוע בנזין, הנעה אחורית.
* תאוצה בין 0–100 היא 13.3 שניות (סדרה 2.5 V8).
* תאוצה בין 0–100 היא 10.8 שניות (סדרה V8-250).

### סדרות
* "2.5 V8" - יוצרה בין השנים 1962–1967, המושב הקדמי היה ספסל מפוצל.
* "V8-250" - יוצרה בין אוקטובר 1967–1969, ממאפייני הדגם: הפגושים היו דקים יותר, אלטרנטור במקום דינמו ומנקי אוויר תאומים, אחד לכל קרבורטור. מאפיינים חדשים נוספים כללו ריפוד מעל לוח המכשירים, כיסויי דלתות מרופדים וריפודי עור מאווררים, מושבים קדמיים ניתנים לספסל וחלון אחורי מחומם. הגה כוח ואוברדרייב היו תוספות אופציונליות.

## גלריה

קובץ:1968 Daimler 250 V8 (33151296441).jpg | "דיימלר 250 V8", שנת 1968
קובץ:Image-Daimler 250 on freeway edit2.jpg | "דיימלר 250"
קובץ:Daimler 250 V8 (1968) - 8044715496.jpg | "דיימלר 250 V8", שנת 1968
קובץ:Daimler V8-250 XLF383G (1).jpg | "דיימלר 250 V8"
קובץ:Daimler V8-250 (1968) - 15964002391.jpg | "דיימלר 250 V8", שנת 1968
קובץ:1968 Daimler 250 V8 (34771577082).jpg | "דיימלר 250 V8", שנת 1968
קובץ:1969 Daimler V8 250 (34399683576).jpg | "דיימלר 250 V8", שנת 1969
קובץ:1968 Daimler 250 V8 Saloon (16348759902).jpg | "דיימלר 250 V8", שנת 1968
קובץ:Daimler V8-250.jpg | "דיימלר 250 V8"


## ראו גם
* דיימלר 22
* דיימלר SP250
* דיימלר פריליין
* דיימלר מג'סטיק

## קישורים חיצוניים

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1962
קטגוריה:מכוניות בריטיות
אשלי מדקוויי

**אשלי גולדברג מדקוויי** (באנגלית: **Ashley Goldberg Madekwe**; נולדה ב-6 בדצמבר 1983) היא שחקנית קולנוע וטלוויזיה בריטית. היא ידועה בתפקידיה כ"במבי", נערת ליווי בסדרה "וידוייה הסודיים של זונת צמרת", "אשלי דבנפורט" בסדרת הדרמה של ABC "נקמה", ו"המכשפה טיטובה" בסדרת הטלוויזיה "סאלם".

## ביוגרפיה
מדקוויי נולדה בדרום לונדון, אנגליה למשפחה מעורבת. אביה ניגרי ואמה אנגלייה. היא גדלה בדרום לונדון ולמדה בבית הספר "בריט" בגיל 14. היא למדה באקדמיה המלכותית לאמנות הדרמה בלונדון שם סיימה תואר ראשון במשחק. היא הופיעה בהפקות בימתיות רבות בהן "הנרי החמישי" בתפקיד "הנסיכה קתרין" וב"אנקת גבהים" בתפקיד "קתרין".

## קריירה
מדקוויי החלה את קריירת המשחק שלה בסרט "Storm Damage". מאז, היא הופיעה בתפקידים אורחים בסדרות רבות, בין היתר ב"מורים", "רופאים" ו"נפגעים". סרטה הראשון היה סרטו של וודי אלן "חלומה של קסנדרה" משנת 2007, מול קולין פארל ויואן מקגרגור. בעקבות אותה הצלחה, היא שיחקה את אלישה בפיילוט הדרמה החד פעמי "West 10 LDN", והופיעה בשישה פרקים בסדרות הטלוויזיה "Trexx" ו- "Flipside" בתפקיד "אולי".

משנת 2008 גילמה את "במבי" בסדרת הדרמה "וידוייה הסודיים של זונת צמרת",  באותה שנה כיכבה בסרט הקומדיה "איך לאבד חברים ולהרחיק אנשים" משנת 2008.

תפקידי התיאטרון שלה כוללים את "דבר מתוק קטן" מאת המחזאי רוי וויליאמס ו"נתיב הטיסה" מאת דייוויד ווטסון.

מדקוויי הופיעה לראשונה בארצות הברית בסדרת הדרמה "החיים היפים" משנת 2009, ששידרה רק שני פרקים לפני שבוטלה.

בפברואר 2011 היא לוהקה לתפקיד אשלי דבנפורט בסדרת הדרמה ABC "נקמה". לאחר שהייתה שחקנית קבועה בשתי העונות הראשונות, דווח בסוף מאי 2013 כי מדקוויי תעזוב את הסדרה. היא הופיעה בהופעת אורח בפרק הראשון של העונה השלישית. היא גילמה את טיטובה בסדרת הטלוויזיה "סיילם" בין השנים 2014 ל-2016.

בשנת 2021 שיחקה בתפקיד ראשי בסדרת הטלוויזיה ספר לי את הסודות שלך.

## חיים אישיים
ביוני 2012 התחתנה מדקוויי עם בן זוגה, השחקן הבריטי-ישראלי עדו גולדברג. בספטמבר 2023 נולד בנם הראשון 

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרי האקדמיה המלכותית לאמנות הדרמה
קטגוריה:אנגלים ממוצא שווייצרי
קטגוריה:אנגלים ממוצא ניגרי
קטגוריה:בריטיות שנולדו ב-1983
פיגוע הירי בווינה (2020)

**פיגוע הירי בווינה** היה פיגוע ירי שבוצע על ידי מוסלמי המזוהה עם המדינה האסלאמית בווינה, בירת אוסטריה, בערב יום שני, 2 בנובמבר 2020. מתקפת הירי החלה בסביבות השעה 8 בערב ברחוב Seitenstettengasse, באזור בית הכנסת הגדול (Seitenstettengasse Tempel), שהוא אזור בילויים פופולרי, והמשיכה לשישה מקומות. הירי גרם למותם של 4 אזרחים, ופצע רבים נוספים, חלקם קשה, ביניהם שומר בית הכנסת.

כוחות שיטור הגיעו למקום, ובחילופי אש נפצע שוטר ונהרג המפגע, שנשא רובה סער מדגם זאסטאבה M70, אקדח טוקרב, מצ'טה וחגורת נפץ מזויפת. כוחות משטרה באוסטריה, בהן יחידת קוברה, ניהלו מצוד אחד חשודים נוספים, אך לאחר פשיטה על דירתו של המחבל הסיקו שהפיגוע בוצע על ידי מחבל בודד.

## המפגע
הצעיר שביצע את הפיגוע היה פיזולאי קויטים (Fejzulai Kujtim), בן 20. הוריו במקור מצפון מקדוניה, והוא בעל אזרחות כפולה, אוסטרית וצפון-מקדונית. קויטים היה מוכר בשל פעילות טרור בעבר ונשפט ל-8 חודשי מאסר על ניסיון להצטרף לפעילות הטרור במהלך מלחמת האזרחים בסוריה. הוא אחד מכ-80 אזרחי אוסטריה שניסו להצטרף ללחימה שם ונתפסו.

## לאחר האירוע
מרבית מדינות העולם מיהרו לגנות את הפיגוע. בין השאר, פורסם גינוי רשמי תקיף מפקיסטן, וכן מהרשות הפלסטינית ומארגון החמאס.

שר הפנים האוסטרי קארל נהאמר הודיע על מחדל מודיעיני חמור, הוא השעה את ראש המשרד הפדרלי להגנת החוקה ומלחמה בטרור וקרא לערוך רפורמה בארגון במסגרתה המשרד הפדרלי פורק ובמקומו הוקמה סוכנות ביון חדשה בשם המינהל לביטחון המדינה ושירותי מודיעין.

אות כבוד הוענק מטעם משטרת וינה לאוסמה ג'ודה, בן 23 ממוצא פלסטיני, שהציל את חייו של שוטר שנפגע, וסייע להעביר אותו לאמבולנס תחת אש.

## ראו גם
* ההתקפה על בית הכנסת בווינה (1981)

## קישורים חיצוניים

## הערות שוליים

קטגוריה:פיגועי ירי
קטגוריה:פשע באוסטריה
קטגוריה:פעולות טרור ב-2020
קטגוריה:המדינה האסלאמית: פיגועים באירופה
קטגוריה:2020 באירופה
זהבן קסנתורנוס

**זהבן קסנתורנוס** (שם מדעי: *Oriolus xanthornus*) הוא מין של ציפור טרופית ממשפחת הזהבניים, החי באסיה הטרופית מהודו וסרי לנקה עד לאינדונזיה ומלזיה. הוא תואר על ידי החוקר קארולוס ליניאוס בשנת 1758 והוא בעל 5 תת-מינים.

## משמעות השם
משמעות השם זהבן מלטינית הוא זהוב וקסנתורנוס מיוונית עתיקה: ציפור צהובה, xanthos "צהוב" ornis "ציפור".

## מאפיינים
הזהבן מגיע לאורך 24 סנטימטרים והזכר הוא ציפור צבעונית הדומה למין זהבן מחלל. גופו של הזכר צהוב. כנפיו, ראשו וחלק מזנבו שחורים. לעומת זו לנקבה החלק התחתון של הגוף ירקרק. הצעירים דומים לנקבה.אך יש להן פסים כהים על החלק התחתון של הגוף והצבע השחור לא בולט בגרון. הזהבן חי ביערות גשם, יערות פתוחים וחורשים מהודו וסרי לנקה עד לאינדונזיה. הזהבן ניזון בעיקר מחרקים ופירות כמו תאנים. הקן בנוי על העץ והנקבה מטילה שתי ביצים.

## תת-מינים
* *O. x. xanthornu*s - תואר בידי קארלוס ליניאוס. נפוץ מצפון הודו והודו סין
* *O. x. maderaspatanus* - נפוץ במרכז ודרום הודו. תואר במקור כמין נפרד. תואר בידי ג'יימס פרנקלין.
* *O. x. ceylonensis* - נפוץ בסרי לנקה. תואר במקור כמין נפרד. תואר בידי שארל לוסיאן בונפרטה.
* *O. x. reubeni* - נפוץ באיי אנדמן וניקובר. תואר בידי הומיון עבדולאלי.
* *O. x. tanakae* - נפוץ בצפון-מזרח בורנאו. תואר בידי נגמיצ'י קורודה.

## תפוצה
הזהבן חי במדינות הבאות: הודו, סרי לנקה, מיאנמר, אינדונזיה, מלזיה, תאילנד, קמבודיה, סינגפור, לאוס ווייטנאם.

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:זהבניים
קטגוריה:הודו: עופות
קטגוריה:סרי לנקה: עופות
קטגוריה:בנגלדש: עופות
קטגוריה:נפאל: עופות
קטגוריה:מיאנמר: עופות
קטגוריה:תאילנד: עופות
קטגוריה:אינדונזיה: עופות
קטגוריה:מלזיה: עופות
קטגוריה:וייטנאם: עופות
קטגוריה:בעלי חיים שתוארו ב-1758
בהאדור שאה הראשון

**בַּהַאדוּר שָׁאה הראשון** (בפרסית: **بہادر شاه اول**; 14 באוקטובר 1643 – 27 בפברואר 1712) היה שליטה השביעי של האימפריה המוגולית, נושא התואר שאהנשאה של הינדוסתאן. ירש את הכתר מאביו אורנגזב בשנת 1707 ועד מותו בשנת 1712.

## ביוגרפיה
בהאדור נולד בשנת 1643 ונודע בצעירותו כנסיך מועזם, בנו השני של הקיסר אורנגזב, הוא הפך ליורש העתידי לאחר שאחיו הגדול ערק להצטרף לשיוואג'י קיסר האימפריה המראטהית. הנסיך מועזם נשלח בשנת 1663 לייצג את אביו כשגריר בממלכות המוסלמיות מדרום למוגולים בדרום ומרכז הודו.

הוא הוביל את הצבא המוגולי בשנים 1683–1684 נגד כוחות האימפריה המראטהית במובלעת הפורטוגזית גואה (ראו הודו הפורטוגזית), דרומית למומבאי, אך, ללא התמיכה פורטוגלית, הוא ביצע נסיגה הרת אסון. לאחר שנרדף במשך שמונה שנים תחת שלטונם של הקיסרים שאה ג'האן (אשר חששו כי ימרוד בהם), הוא מונה למושל קאבול (כיום בירת אפגניסטן) בשנת 1699 על ידי אביו.

### קיסר מוגולי
כשאביו נפטר, הנסיך מועזם הפך לקיסר האימפריה המוגולית לאחר טיהור פוליטי. בתקופת שלטונו הקצרה כנושא התואר המלכותי בהאדור שאה הראשון הוא נתקל בהתנגדות של המרתים והראג'פוטים, ובשנים 1710–1712 הוא הסיע את חסידי הדת הסיקית אל גבעות חבל פנג'אב, ושם תכנן מארב והכניע את מנהיגם.

בהאדור שאה ניסה להשכין שלום עם האימפריה המראטהית, אשר הפכה לאיום הגדול ביותר על שלטון המוגולים בתקופת אורנגזב, שהחזיק את שאהו, נכדו של שיוואג'י מקים האימפריה המראטהית, כבן ערובה בחצרו. על ידי השבתו של שאהו כראג'ה של מחוז בלב האימפריה המראטהית, בהאדור שאה קיוויתי להרגיע את אויביו. לעומת שאהו עצמו, ראש הממשלה המראטהי, באג'י ראו הראשון, התגלה אז כמתמודד הגדול ביותר נגד שלטון המוגולים.

את מקומו של בהאדור שאה ירש בנו ג'האנדר שאה. בהאדור ואורנגזב היו אלו אשר שלטונם סימן את תחילת נפילתה של האימפריה המוגולית.

## ראו גם
* שאה ג'האן
* האימפריה המוגולית
* אורנגזב

## קישורים חיצוניים

* אנציקלופדיה בינלאומית
* 

קטגוריה:מונגולים
קטגוריה:האימפריה הטימורית
קטגוריה:מוסלמים סונים
קטגוריה:ילידי 1643
קטגוריה:נפטרים ב-1712
יחסי בהוטן–ספרד

**יחסי בהוטן–ספרד** הם היחסים הדו-צדדיים בין ממלכת בהוטן לממלכת ספרד.

## היסטוריה של קשרים דיפלומטיים
על פי אמנה שנחתמה בין בהוטן להודו ב-8 באוגוסט 1949, מדיניות החוץ של בהוטן הונחתה על ידי הודו עד להחלפת האמנה בשנת 2007. בהוטן הצטרפה לאומות המאוחדות בשנת 1971. עד אוקטובר 2010, ממלכת ספרד וממלכת בהוטן לא כוננו יחסים דיפלומטיים, אף שקיימו מגעים בלתי רשמיים. זה נעשה בדרך כלל באמצעות המשלחת הדיפלומטית הספרדית בניו דלהי, במסגרת האומות המאוחדות, או במסגרת האיחוד האירופי.

היחסים בין שתי המדינות כוננו באופן רשמי לראשונה ב-19 באוקטובר 2010, במהלך ביקור דיפלומטי בן ארבעה ימים בספרד של ראש ממשלת בהוטן, ג'יגמה יוסר ת'ינלי, שהתקבל על ידי חואן קרלוס הראשון, מלך ספרד, ונפגש עם שר החוץ, מיגל מורטינוס.

בפגישה שני הצדדים הסכימו להתחיל בתהליך כינון היחסים הדיפלומטיים בין שתי הממלכות. לפני 19 באוקטובר 2010 הייתה בהוטן אחת משתי המדינות היחידות בעולם, יחד עם קיריבטי, שלא קיימה יחסים דיפלומטיים עם ספרד.

ארבעה חודשים לאחר מכן, ב-11 בפברואר 2011, השגריר הקבוע של ספרד באו"ם בניו יורק נפגש עם שגריר בהוטן, וביסס רשמית יחסים דיפלומטיים בין שתי המדינות. שני ראשי המשלחות שלחו מכתב משותף למזכ"ל האו"ם ובו בישרו על כינון יחסים דיפלומטיים בין ממלכת ספרד לממלכת בהוטן וביקשו להפיץ עותק של המכתב בין כל המדינות החברות באו"ם.

המשלחות של שנת המדינות הוציאו גילוי דעת משותף הקובע כי ספרד ובהוטן החליטו לכונן יחסים דיפלומטיים קונסולרי, החלת אמנת וינה בדבר יחסים דיפלומטיים 24 באפריל 1961 אמנת וינה בדבר יחסים קונסולריים 24 באפריל 1963, כמו גם החלפת נציגים דיפלומטיים ברמת השגרירות.

שגרירות ספרד בניו דלהי ושגרירות בהוטן בבריסל אחראיות על קיום יחסים דיפלומטיים וקונסולריים בין שתי המדינות. ספרד הפכה למדינה ה-26 עימה מקיימת בהוטן יחסים דיפלומטיים. כינון היחסים הדיפלומטיים עם בהוטן מגיב לעקרון האוניברסליות השולט במדיניות החוץ הספרדית.

## הערות שוליים

קטגוריה:ערכים ללא קטגוריות פיזיות - יחסי חוץ
It's Not That Deep

**It's Not That Deep** (בעברית: **זה לא כל כך עמוק**) הוא המיני-אלבום הראשון של הזמרת-יוצרת האמריקאית אוליביה אובריאן. המיני-אלבום יצא לאור ב-17 בנובמבר 2017, על ידי חברת התקליטים יוניברסל מיוזיק גרופ. מתוך המיני-אלבום יצאו שני סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומי בכורה מ-2017
קטגוריה:מיני-אלבומים באנגלית
קטגוריה:מיני-אלבומי חברת איילנד רקורדס
מלחמת רוסיה–פולין (1632–1634)

**מלחמת רוסיה–פולין** (בפולנית: **Wojna polsko-rosyjska**), הידועה גם כ**מלחמת סמולנסק** (ברוסית: **Смоленская война**) הייתה מלחמה בין רוסיה הצארית והאיחוד הפולני-ליטאי להשבת השטחים שמסביב לעיר סמולנסק אשר נלקחו מרוסיה במסגרת מלחמת רוסיה–פולין של 1605–1618.

## רקע
מלחמת סמולנסק הוצתה עקב הדרישה הרוסית להשבת העיר סמולנסק לעבר שטחה. בזמן תקופת הצרות סמולנסק נכבשה בידי האיחוד הפולני-ליטאי אשר פעל לספח את כל רוסיה הצארית. האיחוד הפולני-ליטאי נחלש בנקודה זאת עקב איבוד שטחים בצפון בחופי הים הבלטי לידי האימפריה השוודית.

## מלחמה
בסוף ספטמבר 1632 רוסיה, תחת מיכאל הראשון, צאר רוסיה, לבית רומנוב, הכריזה מלחמה על האיחוד הפולני-ליטאי ופלשה אל עבר הגבול המזרחי. בתחילת נובמבר הטילו הרוסים מצור על העיר סמולנסק.

הרוסים דאז הוציאו לפועל פעולה נרחבת נגד כלל החלק הצפוני של האיחוד הפולני-ליטאי. בסיום חורף 1633, הפולנים-ליטאים יצאו במתקפת נגד בדרום החזית לתוך שטח רוסיה. העיר סמולנסק לא נכנעה כל זמן זה לכוחות הרוסית. באוקטובר 1633 הפולנים-ליטאים ביצעו איגוף שהכריחה את הרוסים לסגת מן העיר. בנקודה זאת החלה התקדמות פולנית ואף פלישה מינורית לתוך רוסיה עצמה.

## מורשת
החלפת שטחים בוצעה לאחר הסדר במאי 1634. לפי גבול חדש זה האיחוד הפולני-ליטאי סיפח שטחים בצפון החזית ורוסיה סיפחה שטחים בדרום החזית. אי המוכנות של הצבא הרוסי למאבק, והעובדה שהמאבק הוצת רק מהדחף להשיב את העיר סמולנסק, הביא לבסוף להשארתה בידיים פולניות.

בשובם למוסקבה הואשמו שיין ואיזמאילוב (המפקדים הרוסים במלחמה) בבגידה והוצאו להורג. על פי תנאי אמנת פוליאנובקה של (מאי 1634) קיבלו הפולנים פיצוי של עשרים אלף רובל. ההזדמנות הבאה של רוסיה להשיב את סמולנסק תגיע רק עשרים שנה מאוחר יותר, כאשר זאת תנצל סכסוך פנימי בין הפולנים-ליטאים והקוזאקים ויביאו למלחמת רוסיה–פולין (1654–1667).

## קישורים חיצוניים

קטגוריה:מלחמות פולין
קטגוריה:מלחמות רוסיה
קטגוריה:המאה ה-17
קטגוריה:סמולנסק
אנג'לה ניקול ווקר

**אנג'לה ניקול ווקר** (באנגלית: **Angela Nicole Walker**; נולדה ב-19 בינואר 1974) היא פעילה חברתית אמריקאית. ווקר הייתה המועמדת לתפקיד סגנית נשיא ארצות הברית מטעם המפלגה הירוקה האמריקאית במערכת הבחירות לנשיאות ארצות הברית 2020 וזאת לצד המועמד לנשיאות של המפלגה, האווי הוקינס.

## ביוגרפיה
אנג'לה ווקר נולדה וגדלה במילווקי שבויסקונסין, היא למדה היסטוריה באוניברסיטת פלורידה הצפונית , אך נשרה בשנה הלימודים האחרונה וטענה כי היא "יכולה להרוויח יותר כסף כנהגת אוטובוס מאשר כמורה". 

ווקר עבדה במשך שנתיים כנהגת באוטובוסים של חברת קווי גרייהאונד באזור פלורידה, אך עם חלוף הימים החליטה ווקר לעבור לקרוליינה הצפונית, שם התחתנה ועברה במהרה חזרה לפלורידה, אך גם שם לא התגוררה זמן רב והיא חזרה למילווקי בשנת 2009, שם התקבלה לעבודה כנהגת אוטובוסים. 

היא הייתה בעבר המועמדת לסגן הנשיא של המפלגה הסוציאליסטית האמריקאית בבחירות לנשיאות ב-2016 וזאת לצידה של המועמד לנשיאות מימי סולטיסיק  אך לאחר הבחירות עברה ווקר למפלגה הירוקה.

במאי 2020 הכריז מועמד המפלגה הירוקה האווי הוקינס כי בחר בווקר להיות שותפתו למירוץ, ווקר היא האפרו-אמריקאית השנייה שמועמדת לתפקיד סגנית הנשיא מטעם המפלגה הירוקה והראשונה ממדינת קרוליינה הדרומית.

### חיים אישיים
ווקר מגדירה את עצמה כביסקסואלית וצמחונית.
## קישורים חיצוניים

* 

## הערות שוליים

קטגוריה:אמריקאים ילידי ויסקונסין
קטגוריה:מילווקי: אישים
קטגוריה:פוליטיקאיות אמריקאיות
קטגוריה:ביסקסואליות אמריקאיות
קטגוריה:צמחוניות אמריקאיות
קטגוריה:צמחונים אמריקאים
קטגוריה:מועמדות לסגנות נשיאות ארצות הברית
קטגוריה:אמריקאיות שנולדו ב-1974
קטגוריה:אמריקאים שנולדו ב-1974